
     _____10.2010.a nr._____-k
Soodustuse määramine tänavate sulgemise maksule 

1. Asjaolud ja menetluse käik

08.09.2010.a. esitas OÜ Sun Trade, registrikood 10593001, Narva Linnavalitsuse  Linnavara-ja Majandusametile taotluse, milles palub vabastada perioodil 16.09.-15.10.2010.a teede ja tänavate sulgemise maksust seoses Jõe 3 asuva ujuvkaja veevarustuse paigaldusega. 
Narva linna (LVMA) ja OÜ Roxor Ehitus, Eubal Ehitus OÜ, OÜ Built Ehitus vahel sõlmitud ehitustööde hankelepingu kohaselt teostatakse rekonstrueerimistööd Euroopa struktuurifondidest rahastatava meetmest "Piirkondade konkurentsivõime tugevdmine" toetatava projekti "Narva jõe sadama infrastruktuuri arendamine ja reisijatemahutavuse suurendamine läbi ujuvkai soetamise ja  randumiskohtade korraldamise ning sadama territooriumi rekonstrueerimise ja heakorrastamise" raames Narva linna tellimusel ning finantseeritakse Narva linna omaosaluse arvelt ja Euroopa Regionaalarengu Fondist (ERF). Meetme siseriiklikeks rakendajateks on Eteevõtluse Arendamise Sihtasutus  (EAS) ja Siseministeerium. OÜ Sun Trade on peatöövõtja (OÜ Roxor Ehitus, Eubal Ehitus OÜ, OÜ Built Ehitus) alltöövõtja Apest Grupp OÜ üks alltöövõtjatest. 
     2.    Õiguslikud alused 

Korraldus kehtestatakse kohaliku omavalitsuse korralduse seaduse  § 30 lõike 1 punkti 2 kohaselt lahendab ja korraldab linnavalitsus kohaliku elu küsimusi, mis volikogu määruste või otsustega või valla- ja linna põhimäärusega on pandud täitmiseks valitsusele.

Narva Linnavolikogu 19.05.2005 määruse nr 16/55 „ Narva linna teede ja tänavate sulgemise maks“ punkti 3 kohaselt maksusoodustusena loetakse maksust vabastamist. Sama korra punkti 16 kohaselt määrab soodustused antud maksule maksumaksja põhjendatud taotluse alusel Narva Linnavalitsus.

3.      Otsus
Vabastada OÜ Sun Trade perioodil 16.09.-15.10.2010.a teede ja tänavate sulgemise maksust seoses Jõe 3 asuva ujuvkaja veevarustuse paigaldusega. 

     4.      Rakendussätted
4.1 Narva Linnavalitsuse Linnavara-ja Majandusametil teha käesolev korraldus teatavaks Sun Trade OÜ-gule.
4.2  Korraldus jõustub seadusega sätestatud korras.

4.3 Korraldust võib vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemise päevast.
Tarmo Tammiste                                                                       Ants Liimets    
Linnapea                                                                                    Linnasekretär                                                                                                             
